શાંતિલાલનું આગમન થતાં જ શાસ્ત્રીજી મહારાજની આંખોમાં ચમક આવી ગઈ. શાંતિલાલની મરજી જાણ્યા બાદ શાસ્ત્રી મહારાજે તેમને પાર્ષદની દીક્ષા આપી. થોડા મહિના સફેદ વસ્ત્રોમાં રહ્યા અને શાસ્ત્રી મહારાજે ૧૦ જાન્યુઆરી, ૧૯૪૦ના સંપ્રદાયની પરંપરા પ્રમાણે ગોંડલમાં ભાગવતી દીક્ષા આપી. ગૃહસ્થ જીવનમાં રહેલું શાંતિલાલ નામ સંન્યાસી જીવનમાં બદલાઈને નારાયણસ્વરૂપદાસ કરવામાં આવ્યું. ૧૮-૧૯ વર્ષના નારાયણસ્વરૂપદાસ ગુરુની સેવામાં કોઈ કસર ન રહેવા દેતા.